Gunhild Herregården

Gunhild Kvaalen Herregården (født 29. januar 1989) er en norsk tidligere fotballspiller som spilte forsvar. Hun spilte på Røa fra 2008 til 2018.

Karriere 
Herregården begynte sin fotballkarriere på Ulefoss. Da Herregården ble 15 begynte hun på det daværende førstedivisjonslaget Bamble. Der spilte hun under trener Robert Lien Pettersen. Herregården ble fort lagt merke til, og i 2005 ble hun kalt inn til J16-laget. I 2005 flyttet Herregården til Norges Toppidrettsgymnas i Bærum og spilte for Asker

Herregården fikk noe spilletid og utviklet seg også på J19-landslaget, der hun ble både målscorer og tilrettelegger. 

I 2008-sesongen skiftet hun til Røa. Herregården var med på å spille J19-laget til finale samme år. 

Herregården spilte samtlige kamper ut sesongen 2010, og var med på å få Røa til både lagets og Herregårdens femte cupfinale. Herregården spilte hele cupfinalen, og fikk notert seg for en målgivende pasning ved 2-0.

Herregården spilte samtlige kamper for Røa fra start i sesongen 2011, både i serien og cupen. Hun ble også tatt ut på U23-landslaget flere ganger, og hun ble matchvinner i en kamp mot Sverige den 25. oktober 2011. Herregården scoret også sitt første mål for Røa i 2011-sesongen, da hun scoret mot Klepp den 3. august.

Meritter 
Med Røa:
 Seriemester 2007, 2008, 2009 og 2011
 Cupgull 2008, 2009 og 2010

Med Asker
 Cupsølv 2006 og 2007

Referanser

Eksterne lenker 

Norske fotballspillere
Norske damelandslagsspillere i fotball
Personer fra Nome kommune
Fotballspillere for Røa Dynamite Girls
Norgesmestere i fotball